લખનૌમાં આયોજિત ધર્મ રક્ષાનિધિ અર્પણ કાર્યક્રમમાં તોગડિયાએ જણાવ્યું હતું કે દિલ્હીમાં જ્યારે ‘ભાઈ’ની સરકાર છે તો રામમંદિર માટે આંદોલનની શી જરૂર છે? વિહિપ નેતા તોગડિયાએ જણાવ્યું હતું કે પોતાની જ સરકાર સામે કોઈ ક્યારેય આંદોલન કરે નહીં. તોગડિયાએ વધુમાં જણાવ્યું હતું કે રામમંદિર મુદ્દો અમારા માટે હવે રાજકીય મુદ્દો રહ્યો નથી. પ્રજા હવે ચૂંટણીમાં પક્ષ અને સરકારની કામગીરી જોઈને નિર્ણય કરે છે. સરદાર પટેલે સંસદમાં કાયદો પસાર કરાવીને સોમનાથ મંદિર બનાવ્યું હતું. પીએમ મોદીએ પણ સરદાર પટેલના રાહે ચાલવું જોઈએ. મોદી સરકારે સંસદનું સંયુક્ત સત્ર બોલાવીને મંદિર નિર્માણ માટે કાયદો ઘડવો જોઈએ.